《册上公太常奏雅乐》
唐代·佚名

司乐陈金石，逶迤引上公。奏音人语绝，清韵佩声通。

应律烟云改，来仪鸟兽同。得贤因举颂，修礼便观风。

圣寿三称内，天欢九奏中。寂寥高曲尽，犹自满宸聪。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。